31 Μαΐου 2021

**Ο «οδικός χάρτης» για τις αναστολές συμβάσεων εργασίας τον Ιούνιο**

*Σε ποιους ΚΑΔ μπορεί να εφαρμοστεί το μέτρο, για εργαζομένους που έχουν προσληφθεί έως και τις 31 Μαρτίου 2021*

*Από 1-4 Ιουνίου οι ειδικές προθεσμίες δηλώσεων αναστολών συμβάσεων και ορθών επαναλήψεων για κλειστές επιχειρήσεις για Ιανουάριο -Φεβρουάριο 2021*

Από το υπουργείο Εργασίας και Κοινωνικών Υποθέσεων εκδόθηκε η ακόλουθη ανακοίνωση:

Συνεχίζεται –για συγκεκριμένους ΚΑΔ όπως αναφέρεται πιο κάτω- το μέτρο των αναστολών συμβάσεων εργασίας για τον Ιούνιο. Ειδικότερα, οι επιχειρήσεις – εργοδότες μπορούν να θέτουν σε αναστολή συμβάσεις εργασίας των εργαζομένων τους **οι οποίοι είχαν προσληφθεί έως και την 31/3/2021** ενώ εξακολουθούν να ισχύουν τα κριτήρια επιλεξιμότητας για την υπαγωγή στο μέτρο της αναστολής συμβάσεων εργασίας εργαζομένων, ως εξής:

**1.** Οι επιχειρήσεις που λειτουργούν ή και έχουν επιτρεπόμενες δραστηριότητες μπορούν να θέτουν σε αναστολή ΜΟΝΟ συμβάσεις εργασίας εργαζομένων τους των οποίων το ωράριο εργασίας εβδομαδιαίως είναι τουλάχιστον 16 ώρες, όπως προκύπτει από τα στοιχεία του Π.Σ. ΕΡΓΑΝΗ κατά την 29/4/2021.

**2.** Οι επιχειρήσεις που έχουν κάνει έναρξη εργασιών πριν την 1η Ιανουαρίου 2018, ήταν υποκείμενες σε ΦΠΑ καθ’ όλη την περίοδο από την 1η Απριλίου 2019 έως και την 31η Δεκεμβρίου 2020 και δεν άνοιξαν υποκατάστημα από την 1η Απριλίου 2019 έως και την 31η Δεκεμβρίου 2020, για να είναι επιλέξιμες πρέπει να έχουν υποβάλει όλες τις περιοδικές δηλώσεις ΦΠΑ καθ’ όλη την περίοδο από την 1η Απριλίου 2019 έως και την 31η Δεκεμβρίου 2020 και να μην παρουσιάζουν αύξηση του κύκλου εργασιών τους την περίοδο από 1η Απριλίου 2020 έως 31 Δεκεμβρίου 2020 σε σχέση με την περίοδο από 1η Απριλίου 2019 έως 31 Δεκεμβρίου 2019, όπως προκύπτει από τα στοιχεία των περιοδικών δηλώσεων ΦΠΑ που έχουν υποβληθεί στην ΑΑΔΕ έως και 4/3/2021.

Ειδικότερα ισχύουν τα ακόλουθα:

1. **Για τις επιχειρήσεις– εργοδότες που υπάγονται σε ΚΑΔ του ΠΑΡΑΡΤΗΜΑΤΟΣ Α**

Οι επιχειρήσεις – εργοδότες μπορούν να θέτουν σε αναστολή συμβάσεις εργασίας των εργαζομένων τους για τον μήνα Ιούνιο και **για τις επιχειρήσεις αυτές δεν ισχύουν τα κριτήρια επιλεξιμότητας**.

2. **Για τις επιχειρήσεις– εργοδότες που ανήκουν στον κλάδο της Εστίασης**

Οι επιχειρήσεις– εργοδότες που ανήκουν στον κλάδο της Εστίασης **(ΠΑΡΑΡΤΗΜΑ Β),** μπορούν να θέτουν σε αναστολή συμβάσεις εργασίας των εργαζομένων τους, των οποίων δεν θα απαιτηθεί η εργασία κατά την λειτουργία των επιχειρήσεων αυτών τον μήνα Ιούνιο.

Για τις επιχειρήσεις του κλάδου **αυτού ισχύει το κριτήριο που αφορά το όριο των 16 ωρών εβδομαδιαίως,** εξαιρουμένων των εργαζομένων που παρέχουν καλλιτεχνικές υπηρεσίες των οποίων δεν επιτρέπεται η παροχή. **Για τις επιχειρήσεις – εργοδότες δεν ισχύει το κριτήριο που αφορά τον κύκλο εργασιών.**

3. **Για τις επιχειρήσεις– εργοδότες που υπάγονται σε ΚΑΔ του ΠΑΡΑΡΤΗΜΑΤΟΣ Γ**

Οι επιχειρήσεις– εργοδότες μπορούν να θέτουν σε αναστολή συμβάσεις εργασίας των εργαζομένων τους για τον μήνα Ιούνιο 2021. **Για τις επιχειρήσεις αυτές ισχύουν και τα δύο κριτήρια επιλεξιμότητας.**

**Με νεώτερη ανακοίνωση θα ανακοινωθεί η έναρξη υποβολή δηλώσεων αναστολών συμβάσεων εργασίας εργαζομένων από τις επιχειρήσεις στο Π.Σ ΕΡΓΑΝΗ.**

**ΠΑΡΑΡΤΗΜΑ Α: ΠΙΝΑΚΑΣ ΚΩΔΙΚΩΝ ΑΡΙΘΜΩΝ ΔΡΑΣΤΗΡΙΟΤΗΤΑΣ ΓΙΑ ΤΟΥΣ ΟΠΟΙΟΥΣ ΔΕΝ ΙΣΧΥΟΥΝ ΤΑ ΚΡΙΤΗΡΙΑ ΕΠΙΛΕΞΙΜΟΤΗΤΑΣ**

|  |  |
| --- | --- |
| **ΚΑΔ** | **ΚΛΑΔΟΣ** |
| 56.21 | Δραστηριότητες υπηρεσιών τροφοδοσίας για εκδηλώσεις |
| 59.14 | Δραστηριότητες προβολής κινηματογραφικών ταινιών |
| 61.90.10.07 | Υπηρεσίες πρόσβασης του κοινού στο διαδίκτυο (σε χώρους που δεν παρέχονται τρόφιμα ή ποτά) |
| 77.39.19.03 | Υπηρεσίες ενοικίασης εξοπλισμού εκθέσεων |
| 79.90.32 | Υπηρεσίες κρατήσεων για συνεδριακά κέντρα και εκθεσιακούς |
| 82.30 | Οργάνωση συνεδρίων και εμπορικών εκθέσεων |
| 85.51 | Αθλητική και ψυχαγωγική εκπαίδευση |
| 85.52 | Πολιτιστική εκπαίδευση |
| 85.59 | Άλλη εκπαίδευση π.δ.κ.α., εξαιρούνται οι υπηρεσίες φροντιστηρίου ξένων γλωσσών (ΚΑΔ 85.59.11.02),οι υπηρεσίες εργαστηρίου ελευθέρων σπουδών, εκτός  μεταλυκειακής εκπαίδευσης (ΚΑΔ 85.59.13.03) |
| 88.10.11 | Υπηρεσίες επίσκεψης και παροχής υποστήριξης σε ηλικιωμένους |
| 90.01 | Τέχνες του θεάματος με εξαίρεση τους ανοιχτούς (υπαίθριους) χώρους |
| 90.02 | Υποστηρικτικές δραστηριότητες για τις τέχνες του θεάματος με εξαίρεση τους ανοιχτούς (υπαίθριους) χώρους |
| 90.04 | Εκμετάλλευση αιθουσών θεαμάτων και συναφείς δραστηριότητες με εξαίρεση τους ανοιχτούς (υπαίθριους) χώρους |
| 91.01 | Δραστηριότητες βιβλιοθηκών και αρχειοφυλακείων |
| 92.00.11 | Υπηρεσίες τυχερών παιχνιδιών τραπεζιού |
| 92.00.12.01 | Υπηρεσίες εκμετάλλευσης ηλεκτρονικών παιχνιδιών |
| 93.11 | Εκμετάλλευση αθλητικών εγκαταστάσεων |
| 93.12 | Δραστηριότητες αθλητικών ομίλων |
| 93.19 | Άλλες αθλητικές δραστηριότητες, με εξαίρεση τις υπηρεσίες που σχετίζονται με την εκπαίδευση κατοικίδιων ζώων συντροφιάς, για κυνήγι και σχετικές δραστηριότητες (93.19.13.03) και τις υπηρεσίες στάβλων και ιπποδρομιών (ΚΑΔ 93.19.13.05) |
| 93.21 | Δραστηριότητες πάρκων αναψυχής και άλλων θεματικών πάρκων, με εξαίρεση τις υπηρεσίες πάρκων ψυχαγωγίας και θεματικών πάρκων (ΚΑΔ 93.21.10) και τις υπηρεσίες γουότερ παρκ (νεροτσουλήθρων κ.λπ.), (ΚΑΔ 93.21.10.01) |
| 93.29 | Άλλες δραστηριότητες διασκέδασης και ψυχαγωγίας, με εξαίρεση υπηρεσίες πάρκων ψυχαγωγίας και παραλιών (μόνο για τις επιχειρήσεις που εκμεταλλεύονται παραλίες, ΚΑΔ 93.29.11.00), υπηρεσίες εκμετάλλευσης θαλάσσιων λουτρών (ΚΑΔ 93.29.11.02), υπηρεσίες μίσθωσης ομπρελών ή και καθισμάτων παραλιών (πλαζ, ΚΑΔ 93.29.11.05) και τις υπαίθριες δραστηριότητες (rafting, kanoe, water sports και ιππασία) (ΚΑΔ 93.29.19.08, 93.29.19.09, 93.29.11.04) |
| 94.99.16 | Υπηρεσίες που παρέχονται από πολιτιστικές και ψυχαγωγικές ενώσεις |
| 96.09.19.12 | Υπηρεσίες ιερόδουλου |

**ΠΑΡΑΡΤΗΜΑ Β : ΠΙΝΑΚΑΣ ΚΩΔΙΚΩΝ ΑΡΙΘΜΩΝ ΔΡΑΣΤΗΡΙΟΤΗΤΑΣ**

**ΤΟΥ ΚΛΑΔΟΥ ΤΗΣ ΕΣΤΙΑΣΗΣ**

|  |  |
| --- | --- |
| **ΚΑΔ** | **ΚΛΑΔΟΣ** |
| 56.10 | Δραστηριότητες υπηρεσιών εστιατορίων και κινητών μονάδων εστίασης |
| 56.29 | Άλλες υπηρεσίες εστίασης, με εξαίρεση τις Υπηρεσίες γευμάτων που παρέχονται από στρατιωτικές τραπεζαρίες (56.29.20.01) |
| 56.30 | Δραστηριότητες παροχής ποτών |

**ΠΑΡΑΡΤΗΜΑ Γ : ΠΙΝΑΚΑΣ ΚΩΔΙΚΩΝ ΑΡΙΘΜΩΝ ΔΡΑΣΤΗΡΙΟΤΗΤΑΣ ΠΟΥ ΠΛΗΤΤΟΝΤΑΙ ΣΕ ΟΛΗ ΤΗΝ ΕΠΙΚΡΑΤΕΙΑ (από 1/6/2021 έως 30/6/2021)**

|  |  |
| --- | --- |
| **ΚΑΔ** | **ΚΛΑΔΟΣ** |
| 47.78.89.04 | Λιανικό εμπόριο διαφόρων τουριστικών και λοιπών παρόμοιων ειδών λαϊκής τέχνης |
| 49.31 | Αστικές και προαστιακές χερσαίες μεταφορές επιβατών |
| 49.39 | Άλλες χερσαίες μεταφορές επιβατών π.δ.κ.α. |
| 50.10 | Θαλάσσιες και ακτοπλοϊκές μεταφορές επιβατών |
| 50.30 | Εσωτερικές πλωτές μεταφορές επιβατών |
| 51.10 | Αεροπορικές μεταφορές επιβατών |
| 51.21 | Αεροπορικές μεταφορές εμπορευμάτων |
| 52.21.21 | Υπηρεσίες σταθμών λεωφορείων |
| 52.21.29.02 | Υπηρεσίες οδηγού λεωφορείου (μη εκμεταλλευτή) |
| 52.21.29.03 | Υπηρεσίες πώλησης εισιτηρίων αστικών χερσαίων συγκοινωνιακών μέσων από τρίτους, λιανικά |
| 52.21.29.04 | Υπηρεσίες πώλησης εισιτηρίων αστικών χερσαίων συγκοινωνιακών μέσων από τρίτους, χονδρικά |
| 52.21.29.05 | Υπηρεσίες πώλησης εισιτηρίων υπεραστικών χερσαίων συγκοινωνιακών μέσων από τρίτους |
| 52.22 | Δραστηριότητες συναφείς με τις πλωτές μεταφορές |
| 52.23 | Δραστηριότητες συναφείς με τις αεροπορικές μεταφορές |
| 55.10 | Ξενοδοχεία και παρόμοια καταλύματα |
| 55.20 | Καταλύματα διακοπών και άλλα καταλύματα σύντομης διαμονής |
| 55.30 | Χώροι κατασκήνωσης, εγκαταστάσεις για οχήματα αναψυχής και ρυμουλκούμενα οχήματα |
| 55.90.13 | Υπηρεσίες κλιναμαξών (βαγκόν-λι) και υπηρεσίες ύπνου σε Aλλα μεταφορικά μέσα |
| 55.90.19 | Άλλες υπηρεσίες καταλύματος π.δ.κ.α. |
| 56.10 | Δραστηριότητες υπηρεσιών εστιατορίων και κινητών μονάδων εστίασης |
| 56.21 | Δραστηριότητες υπηρεσιών τροφοδοσίας για εκδηλώσεις |
| 56.29 | Άλλες υπηρεσίες εστίασης, με εξαίρεση τις Υπηρεσίες γευμάτων που παρέχονται από στρατιωτικές τραπεζαρίες (56.29.20.01) |
| 56.30 | Δραστηριότητες παροχής ποτών |
| 59.13.11.02 | Υπηρεσίες εκμετάλλευσης κινηματογραφικών ταινιών |
| 59.14 | Δραστηριότητες προβολής κινηματογραφικών ταινιών |
| 61.90.10.07 | Υπηρεσίες πρόσβασης του κοινού στο διαδίκτυο (σε χώρους που δεν παρέχονται τρόφιμα ή ποτά) |
| 74.20 | Φωτογραφικές δραστηριότητες |
| 74.30 | Δραστηριότητες μετάφρασης και διερμηνείας |
| 77.11 | Ενοικίαση και εκμίσθωση αυτοκινήτων και ελαφρών μηχανοκίνητων οχημάτων |
| 77.21 | Ενοικίαση και εκμίσθωση ειδών αναψυχής και αθλητικών ειδών, με εξαίρεση τις υπηρεσίες ενοικίασης ποδηλάτων (ΚΑΔ 77.21.10.08) και τις υπηρεσίες μίσθωσης αθλητικού εξοπλισμού (μπαστουνιών γκολφ, ρακετών κ.λπ.) (ΚΑΔ 77.21.10.09) |
| 77.29 | Ενοικίαση και εκμίσθωση άλλων ειδών προσωπικής ή οικιακής χρήσης, εκτός από Υπηρεσίες ενοικίασης ιατρικού εξοπλισμού (πατερίτσων κλπ) ή παραϊατρικού εξοπλισμού (77.29.19.02) |
| 77.34 | Ενοικίαση και εκμίσθωση εξοπλισμού πλωτών μεταφορών |
| 77.35 | Ενοικίαση και εκμίσθωση εξοπλισμού αεροπορικών μεταφορών |
| 77.39.13 | Υπηρεσίες ενοικίασης και χρηματοδοτικής μίσθωσης μοτοσικλετών και τροχόσπιτων |
| 77.39.19.03 | Υπηρεσίες ενοικίασης εξοπλισμού εκθέσεων |
| 79.11 | Δραστηριότητες ταξιδιωτικών πρακτορείων |
| 79.12 | Δραστηριότητες γραφείων οργανωμένων ταξιδιών |
| 79.90.32 | Υπηρεσίες κρατήσεων για συνεδριακά κέντρα και εκθεσιακούς χώρους |
| 79.90.39 | Υπηρεσίες κρατήσεων για εισιτήρια εκδηλώσεων, υπηρεσίες ψυχαγωγίας και αναψυχής και Άλλες υπηρεσίες κρατήσεων π.δ.κ.α. |
| 82.30 | Οργάνωση συνεδρίων και εμπορικών εκθέσεων |
| 85.51 | Αθλητική και ψυχαγωγική εκπαίδευση |
| 85.52 | Πολιτιστική εκπαίδευση |
| 85.59 | Άλλη εκπαίδευση π.δ.κ.α. Άλλη εκπαίδευση π.δ.κ.α., εξαιρούνται οι υπηρεσίες φροντιστηρίου ξένων γλωσσών (ΚΑΔ 85.59.11.02), οι υπηρεσίες εργαστηρίου ελευθέρων σπουδών, εκτός μεταλυκειακής εκπαίδευσης (ΚΑΔ 85.59.13.03) |
| 86.90.13.02 | Υπηρεσίες μαλάκτη (μασέρ) |
| 86.90.19.03 | Υπηρεσίες εναλλακτικών θεραπειών |
| 88.10.11 | Υπηρεσίες επίσκεψης και παροχής υποστήριξης σε ηλικιωμένους |
| 90.01 | Τέχνες του θεάματος |
| 90.02 | Υποστηρικτικές δραστηριότητες για τις τέχνες του θεάματος |
| 90.03.11.04 | Υπηρεσίες ενορχηστρωτή |
| 90.03.11.07 | Υπηρεσίες μουσουργού |
| 90.03.11.17 | Υπηρεσίες χορογράφου |
| 90.03.11.18 | Υπηρεσίες χορωδού |
| 90.04 | Εκμετάλλευση αιθουσών θεαμάτων και συναφείς δραστηριότητες |
| 91.01 | Δραστηριότητες βιβλιοθηκών και αρχειοφυλακείων |
| 91.02 | Δραστηριότητες μουσείων |
| 91.03 | Λειτουργία ιστορικών χώρων και κτιρίων και παρόμοιων πόλων έλξης επισκεπτών |
| 91.04 | Δραστηριότητες βοτανικών και ζωολογικών κήπων και φυσικών βιοτόπων |
| 92.00 | Τυχερά παιχνίδια και στοιχήματα με εξαίρεση τις υπηρεσίες εκμετάλλευσης μηχανημάτων τυχερών παιχνιδιών (με κερματοδέκτη) (92.00.12.02), τις υπηρεσίες λαχείων, παιχνιδιών με αριθμούς και μπίνγκο (92.00.13), τις υπηρεσίες τυχερών παιχνιδιών σε απ ευθείας (on-line) σύνδεση (92.00.14), τις άλλες υπηρεσίες τυχερών παιχνιδιών (92.00.19), τις υπηρεσίες στοιχημάτων σε απ ευθείας (on-line) σύνδεση (92.00.21) και τις υπηρεσίες πρακτορείου ΠΡΟ-ΠΟ, “Πάμε ΣΤΟΙΧΗΜΑ” και ιπποδρομιακού στοιχήματος (92.00.29.01) |
| 93.11 | Εκμετάλλευση αθλητικών εγκαταστάσεων |
| 93.12 | Δραστηριότητες αθλητικών ομίλων |
| 93.13 | Εγκαταστάσεις γυμναστικής |
| 93.19 | Άλλες αθλητικές δραστηριότητες, με εξαίρεση υπηρεσίες που σχετίζονται με την εκπαίδευση κατοικίδιων ζώων συντροφιάς, για κυνήγι και σχετικές δραστηριότητες (93.19.13.03) |
| 93.21 | Δραστηριότητες πάρκων αναψυχής και άλλων θεματικών πάρκων |
| 93.29 | Άλλες δραστηριότητες διασκέδασης και ψυχαγωγίας, με εξαίρεση υπηρεσίες πάρκων ψυχαγωγίας και παραλιών (μόνο για τις επιχειρήσεις που εκμεταλλεύονται παραλίες, ΚΑΔ 93.29.11.00), υπηρεσίες εκμετάλλευσης θαλάσσιων λουτρών (ΚΑΔ 93.29.11.02), υπηρεσίες εκμετάλλευσης παιχνιδιών θάλασσας (θαλάσσιων ποδηλάτων, κανό και παρόμοιων ειδών αναψυχής) (ΚΑΔ 93.29.11.04), υπηρεσίες μίσθωσης ομπρελών ή και καθισμάτων παραλιών (πλαζ) (ΚΑΔ 93.29.11.05) |
| 94.99.16 | Υπηρεσίες που παρέχονται από πολιτιστικές και ψυχαγωγικές ενώσεις |
| 96.02.20 | Υπηρεσίες διάθεσης ανθρώπινων μαλλιών, μη κατεργασμένων |
| 96.04 | Δραστηριότητες σχετικές με τη φυσική ευεξία, εξαιρουμένων των υπηρεσιών διαιτολογίας (ΚΑΔ 96.04.10.01), των υπηρεσιών διαιτολογικών μονάδων με εξαίρεση την άσκηση (ΚΑΔ 96.04.10.02) και των υπηρεσιών προσωπικής υγιεινής και φροντίδας σώματος (ΚΑΔ 96.04.10.06) |
| 96.09.11.03 | Υπηρεσίες μεταφοράς ζώων συντροφιάς |
| 96.09.11.04 | Υπηρεσίες φιλοξενίας ζώων συντροφιάς |
| 96.09.19.09 | Υπηρεσίες δερματοστιξίας (τατουάζ) |
| 96.09.19.12 | Υπηρεσίες ιερόδουλου |
| 96.09.19.16 | Υπηρεσίες στολισμού εκκλησιών, αιθουσών κλπ (για γάμους, βαπτίσεις, κηδείες και άλλες εκδηλώσεις) |
| 96.09.19.17 | Υπηρεσίες τρυπήματος δέρματος του σώματος (piercing) |
|  | Καταστήματα και επιχειρήσεις κάθε είδους που λειτουργούν εντός ξενοδοχειακών μονάδων, ξενοδοχειακών συγκροτημάτων και των αερολιμένων της επικράτειας, όπως και τα καταστήματα αφορολογήτων ειδών ανά την επικράτεια. |

**Ειδικές προθεσμίες υποβολής δηλώσεων αναστολών συμβάσεων εργασίας (και ορθών επαναλήψεων) για τους μήνες Ιανουάριο-Φεβρουάριο 2021, για επιχειρήσεις των οποίων η δραστηριότητα ανεστάλη με εντολή δημόσιας αρχής**

Οι επιχειρήσεις – εργοδότες σε όλη τη χώρα, των οποίων η δραστηριότητα είχε ανασταλεί κατά τους μήνες Ιανουάριο και Φεβρουάριο 2021 μπορούν να υποβάλλουν δηλώσεις και ορθές επαναλήψεις δηλώσεων αναστολής συμβάσεων εργασίας των εργαζομένων τους ως εξής:

|  |  |
| --- | --- |
| **ΠΡΟΘΕΣΜΙΕΣ ΥΠΟΒΟΛΗΣ ΔΗΛΩΣΕΩΝ &**  **ΟΡΘΩΝ ΕΠΑΝΑΛΗΨΕΩΝ ΓΙΑ ΤΟΝ ΜΗΝΑ ΙΑΝΟΥΑΡΙΟ** | **ΑΠΟ 1/6/2021 ΕΩΣ ΚΑΙ 2/6/2021** |
| **ΠΡΟΘΕΣΜΙΕΣ ΥΠΟΒΟΛΗΣ ΔΗΛΩΣΕΩΝ &**  **ΟΡΘΩΝ ΕΠΑΝΑΛΗΨΕΩΝ ΓΙΑ ΤΟΝ ΜΗΝΑ ΦΕΒΡΟΥΑΡΙΟ** | **ΑΠΟ 3/6/2021 ΕΩΣ ΚΑΙ 4/6/2021** |

**ΑΠΟ ΤΟ ΓΡΑΦΕΙΟ ΤΥΠΟΥ**